ಪ್ರಾಮಾಣಿಕತೆ ಶಬ್ದವು ನಡತೆಯ ಒಂದು ಅಂಶವನ್ನು ಸೂಚಿಸುತ್ತದೆ ಮತ್ತು ಋಜುತ್ವ, ಸತ್ಯಸಂಧತೆ, ಸಾಚಾತನ (ನಡತೆಯ ಸಾಚಾತನ ಸೇರಿದಂತೆ) ಸಕಾರಾತ್ಮಕ ಹಾಗೂ ನೀತಿಯುತ ಗುಣಗಳೆಂಬ ಅರ್ಥ ಹೊಂದಿದೆ. ಪ್ರಾಮಾಣಿಕ ವ್ಯಕ್ತಿಯಲ್ಲಿ ಸುಳ್ಳು ಹೇಳುವ, ಮೋಸಮಾಡುವ, ಕಳ್ಳತನದ ಗುಣ ಇರುವುದಿಲ್ಲ. ಪ್ರಾಮಾಣಿಕತೆಯಲ್ಲಿ ವಿಶ್ವಾಸಾರ್ಹವಾಗಿರುವುದು, ನಿಷ್ಠಾವಂತ, ನಿಷ್ಪಕ್ಷಪಾತ ಮತ್ತು ನಿಷ್ಕಪಟವಾಗಿರುವುದೂ ಸೇರಿದೆ. ಅನೇಕ ಜನಾಂಗೀಯ ಮತ್ತು ಧಾರ್ಮಿಕ ಸಂಸ್ಕೃತಿಗಳಲ್ಲಿ ಪ್ರಾಮಾಣಿಕತೆಗೆ ಬೆಲೆಕೊಡಲಾಗುತ್ತದೆ. ಆದರೆ, ಅತಿಯಾದ ಪ್ರಾಮಾಣಿಕತೆಯನ್ನು ಶಿಸ್ತಿಲ್ಲದ ಮುಕ್ತಗ್ರಾಹಿಯಾಗಿರುವಿಕೆಯಾಗಿ ಕಾಣಬಹುದು ಎಂದು ಕೆಲವರು ಗಮನಿಸಿದ್ದಾರೆ. ಉದಾಹರಣೆಗೆ, ಅವರ ಅಭಿಪ್ರಾಯವನ್ನು ಕೇಳದಿದ್ದಾಗ, ಅಥವಾ ಪ್ರತಿಕ್ರಿಯೆಯು ಕ್ಷುಲ್ಲಕವಿರುವ ಸಂದರ್ಭದಲ್ಲಿ ಕೇಳಿದಾಗ, ವ್ಯಕ್ತಿಗಳು ಇತರರ ನಕಾರಾತ್ಮಕ ಅಭಿಪ್ರಾಯಗಳನ್ನು ಪ್ರಾಮಾಣಿಕವಾಗಿ ವ್ಯಕ್ತಪಡಿಸಿದರೆ ಅವರನ್ನು ಅತಿ ಪ್ರಾಮಾಣಿಕರು ಎಂದು ಗ್ರಹಿಸಬಹುದು. ಮೆರಿಯಮ್-ವೆಬ್‍ಸ್ಟರ್ ನಿಘಂಟು ಪ್ರಾಮಾಣಿಕತೆಯನ್ನು "ನಡತೆಯಲ್ಲಿ ನ್ಯಾಯವಾದ ವರ್ತನೆ ಮತ್ತು ನಿಷ್ಕಪಟತನ" ಅಥವಾ "ವಾಸ್ತವಾಂಶಗಳಿಗೆ ಬದ್ಧವಾಗಿರುವುದು" ಎಂದು ವ್ಯಾಖ್ಯಾನಿಸುತ್ತದೆ. ಆಕ್ಸ್‌ಫ಼ರ್ಡ್ ಇಂಗ್ಲಿಷ್ ನಿಘಂಟು ಪ್ರಾಮಾಣಿಕತೆಯನ್ನುಪ್ರಾಮಾಣಿಕವಾಗಿರುವ ಗುಣ ಎಂದು ವ್ಯಾಖ್ಯಾನಿಸುತ್ತದೆ. ಹಾಗೆಯೇ ಪ್ರಾಮಾಣಿಕ ಶಬ್ದವನ್ನು ವಂಚನೆಯಿಂದ ಮುಕ್ತವಾಗಿರುವುದು; ಸತ್ಯಸಂಧ ಮತ್ತು ಸಾಚಾತನದಿಂದಿರ್ವುದು...ನೈತಿಕವಾಗಿ ಸರಿ ಅಥವಾ ಸೌಶೀಲ್ಯವುಳ್ಳ...ನ್ಯಾಯವಾಗಿ ಗಳಿಸಿದ್ದು, ವಿಶೇಷವಾಗಿ ಕಷ್ಟಪಟ್ಟು...ಒಳ್ಳೆಯ ಉದ್ದೇಶಗಳಿಂದ ಮಾಡಿದ್ದು, ವಿಫಲ ಅಥವಾ ದೋಷಯುಕ್ತವಾಗಿದ್ದರೂ...ಸರಳ, ಆಡಂಬರವಿಲ್ಲದ, ಮತ್ತು ಸಹಜ ಎಂದು ವ್ಯಾಖ್ಯಾನಿಸಲಾಗುತ್ತದೆ. == ಉಲ್ಲೇಖಗಳು ==